पुरवाई: अनवर सुहैल का जीवन संघर्ष
मंगलवार, 10 अप्रैल 2012
अनवर सुहैल का जीवन संघर्ष
जीवन संघर्ष
अब्बा रेल्वे स्कूल में शिक्षक हुआ करते थे, जो अब अवकाश प्राप्त कर चुके हैं। वह एक अनुशासन प्रिय, गम्भीर एवं धार्मिक प्रवृत्ति के व्यक्ति हैं। उन्हें किसी से कोई शिकायत नहीं रहती। वह अपने जीवन से इतने संतुष्ट रहते हैं कि उन्हीं से प्रेरणा पाकर मेरे अंदर अनुशासनप्रियता और संतोष का भाव गहराया है। अब्बा जानते हैं कि ‘साहेब से सब होत है, बंदे से कुछ नाहिं’। अब्बा का एक और ध्येय-सूत्र है कि आराम करने के लिए क़ब्र ही बेहतर जगह है। यह जीवन लगातार कुछ नया रचने के लिए है। मैं भी भूमिगत कोयला खदान में काम करने के बावजूद नया रचने या नया पढ़ने की ललक का मारा रहता हूं। बाबा कबीर की उक्ति अक्सर बच्चों को सुनाया करता हूं-‘‘सुखिया सब संसार खावै अरू सोवै / दुखिया दास कबीर जागे अरू रोवै।’’ जो चेतनासम्पन्न होगा यानी कि बाबा कबीर के शब्दों में जो ‘जागा’ होगा वह सांसारिक दुःख देख कर चिंतित रहेगा। जो तबका स्वार्थ, लिप्सा और भोगविलास में डूबा रहता है उसे कबीर दास सुखिया कहते हैं। मेरे विचार से तमाम शायर, लेखक बिरादरी कबीर दास की दुखिया कैटगरी में आती है।
मेरी अम्मी उर्दू, अंग्रेजी, फ़ारसी और अरबी की जानकार थीं। वह इतने ख़ूबसूरत अल्फ़ाज़ लिखती थीं कि ऐसा लगता जैसे कहीं कोई छपी हुई
स्क्रिप्ट हो। हम बच्चों को हिन्दी लिखते-पढ़ते देख उन्होंने भी हिन्दी लिखना-पढ़ना सीख लिया था। उनकी संदूक में चंद किताबें ज़रूर रहा करती थीं। जैसे, हफ़ीज़ जालन्धरी की ‘शाहनामा ए इस्लाम’ चार वाल्यूम, अल्लामा इक़बाल की किताब ‘बांगे दरा’, स्मिथ की ‘दि स्पिरिट ऑफ इस्लाम’, कृश्न चंदर की ‘एक गधे की आत्मकथा’। उर्दू माहनामा ‘बीसवीं सदी’ के सैकड़ों अंक उनके कलेक्शन में थे। वह इब्ने सफी बीए की जासूसी दुनिया भी ज़रूर पढ़ा करती थीं। मुझे उर्दू पढ़ने की ललक इब्ने सफी बीए की जासूसी दुनिया
पढ़ने से जागी। अम्मी एक चलता-फिरता शब्दकोश हुआ करती थीं। शेरो-शायरी, से उनकी गहरी वाबस्तगी थी। वह कठिन से कठिन अश्आर कहतीं और फिर उनकी तफ़सील बताया करती थीं। अक्सर वह एक शेर कहती थीं-‘‘सामां है सौ बरस का, पल की ख़बर नहीं।’’ मेरे विचार से मेरे अंदर कवि या लेखक बनने का ज़ज़्बा अम्मी के कारण पैदा हुआ क्योंकि अम्मी अक्सर अकेले में मौका पाकर कॉपी के पिछले पन्ने पर कुछ न कुछ लिखती रहती थी। मुझे अफ़सोस है कि उन पन्नों को मैं सम्भाल कर रख न पाया वरना तत्कालीन भावनाओं की सहज अभिव्यक्ति स्वरूप वे तहरीरें आज मेरे कितने काम आतीं।
मेरे मुहल्ले में गिरीश भइया रहते थे। वह पुराने उपन्यासों के उदात्त नायकों की तरह मुझे नज़र आया करते थे। वह व्यंग्य लिखा करते थे। उस समय उत्तर प्रदेश से एक हास्य व्यंग्य की पाक्षिक पत्रिका ‘ठलुआ’ निकला करती थी। गिरीश भइया उसके नियमित लेखक थे। मैं उनके व्यक्तित्व से इतना प्रभावित था कि उनसे मिलने उनके घर गया। उन्होंने ठलुआ का पुराना अंक देकर मुझे कहा कि इसके लिए मैं भी कुछ लिखूं। तब मैं सातवीं या आठवीं कक्षा में था। मैंने सम्पादक के नाम पत्र लिखा। वह पत्र प्रकाशित हुआ और लेखकीय प्रति के रूप में ठलुआ का अंक जब मेरे नाम से पोस्टमैन घर दे गया तो अचानक मुझे महसूस हुआ कि मैं एक बड़ा लेखक बन गया हूं। शाम के समय राम मंदिर के प्रांगण में गिरीश भइया, आर एस एस की शाखा में अवश्य उपस्थित हुआ करते। मैं तब बालक ही था। राजनीति की कोई समझ तो थी नहीं। शाखा में झण्डा-वन्दन, प्रार्थना के बाद सभी लोग खेल खेला करते थे। मुझे वहां अच्छा लगता। इसलिए भी अच्छा लगता कि मेरे समय का एक लेखक गिरीश भइया भी वहां खूब आनन्द लेते थे। ठलुआ में मैंने नगर की सड़कों की दुर्दशा पर, एकमात्र छविगृह पर, पगार की पहली तारीख पर व्यंग्य लिखे। मैं जो भी लिखता थोड़े-बहुत संशोधन के साथ वह ठलुआ में छप जाया करता था। गिरीश भइया अर्थात गिरीश पंकज बाद में एक बड़े लेखक बने। वर्तमान में वह साहित्य अकादमी के सदस्य हैं। गिरीश पंकज ने सद्भावना दर्पण के नाम से एक त्रैमासिक लघुपत्रिका का सम्पादन भी कर रहे हैं।
विद्यालय में पंद्रह अगस्त और छब्बीस जनवरी के दिन होने वाले काय्रक्रमों में मैं भाग लिया करता था। देशभक्ति से प्रेरित कविताएं तुकबंदी के साथ लिखा करता था। कविता पाठ करने पर बच्चे तालियां बजाते और शिक्षकों उत्साह वर्धन करती निगाहें मुझे अन्य बच्चों से हटके बना दिया करती थीं। हिन्दी के अध्यापक श्री अमर लाल सोनी ‘अमर’ मेरी कविताई देखकर मुझे ‘बूढ़ा बालक’ कहा करते थे।वह हमारे घर के सामने रहा करते थे। अक्सर मुझे अपने पास बुलाते और अपनी ताज़ा कविताएं सुनाया करते। उनकी कविताएं अतुकांत होतीं साथ ही उनमें आदर्श होता। वह शिक्षक के नज़रिए से संसार को देखा करते थे और हर खराब को अच्छा बनाने की ज़िद पाले बैठे थे। उनकी कविताएं मुझे अच्छी लगतीं लेकिन मेरे मित्र उनका मज़ाक उड़ाया करते थे। वास्तव में उस समय का समाज भी लेखक या कवि को अनुत्पादक काम में लिप्त मानता था। लेकिन मेरे मन में तो जयशंकर प्रसाद, प्रेमचंद या रवीन्द्र नाथ टैगोर बनने की ललक थी। मैं खूब कविताएं लिखा करता था। अम्मी के सम्पर्क में रहने के कारण मेरी कविताओं में उर्दू के शब्दों की अधिकता होती थी। अम्मी मेरी कविताओं की सराहना किया करतीं। वह मुझे इस्लाह भी किया करती थीं।
नगर में किराए से किताब मिलने की एक दुकान थी। मैं वहां से दस पैसे रोज पर एक किताब लाया करता था। वहां नंदन, पराग, चंदामामा और धर्मयुग जैसी पत्रिकाएं किराए पर मिलती थीं। मुझे बच्चों की पत्रिका ‘पराग’ अत्यंत प्रिय थी। सर्वेश्वर दयाल सक्सेना उसके सम्पादक हुआ करते थे। खूबसूरत सजी-धजी पत्रिका थी ‘पराग’। उस समय के तमाम मशहूर लेखकों की बाल रचनाएं ‘पराग’ में प्रकाशित हुआ करती थीं। आज हिन्दी में ऐसी बाल-पत्रिका का नितान्त अभाव है। जाने क्यों ‘पराग’ पढ़ते-पढ़ते एक दिन मैंने सोचा कि अपने मन से मैं भी तो कहानी बना कर लिख सकता हूं। छोटी बहिन शमॉं को रात के वक्त कहानी सुनने की आदत थी। मैं तब दसवीं का छात्र था। मैंने उस दिन सुनी-सुनाई कहानी न सुना कर उसे एक कहानी गढ़ कर सुनाई। वह कहानी बहन को बहुत पसंद आई। मैंने रजिस्टर के पन्ने फाड़े और उस पर कहानी को दर्ज किया। नाम दिया ‘नन्हा शेर’। कहानी भेज दी ‘पराग’ के पते पर। ‘पराग’ जिसके अंकों का मुझे बेसब्री से इंतज़ार रहता था। ‘पराग’ जिसके नए अंक मेरे सपने में आते तो ज़रूर थे लेकिन इतने अस्पष्ट होते कि मैं मुखपृष्ठ भी देख न पाता और नींद खुल जाती। ‘पराग’ जिसके दिल्ली स्थित सम्पादकीय कार्यालय में मैं न जाने कितनी बार सपने में गया था, जहां चारों तरफ ‘पराग’ के पुराने अंकों के बंडल पड़े दिखते थे लेकिन वह अंक न दिखता था जो अभी छपा न था। ‘पराग’ में कहानी भेजने के एक सप्ताह के बाद प्रतिदिन पोस्टआफिस जाने लगा कि कहानी स्वीकृत हुई या नहीं। एक दिन मेरे आनंद का ठिकाना न रहा, जब डाकिए ने एक प्रिंटेड पोस्टकार्ड मुझे पकड़ाया जिसमें छपा हुआ था कि आपकी कहानी‘नन्हा शेर’ स्वीकृत कर ली गई है जिसे यथासमय ‘पराग’ में प्रकाशित किया जाएगा। मैंने वह पत्र माननीय गिरीश भइया को दिखलाया। वह भी खुश हुए। अम्मी ने अल्लाह का शुक्रिया अदा करते हुए फातिहा पढ़ी। इस तरह से मैं एक लेखक बन गया।
नगर में एक साहित्यिक संस्था थी ‘संबोधन साहित्य एवम् कला परिषद’ जिसके अध्यक्ष थे श्री वीरेन्द्र श्रीवास्तव ‘विह्वल’। वह समय अपने नाम के साथ उपनाम लगाने का था। जैसे अमर लाल सोनी ‘अमर’, कासिम इलाहाबादी, जगदीश पाठक ने तो अपना नाम ही बदल लिया था - भतीजा मनेंद्रगढ़ी। जब मैंने संबोधन की सदस्यता ली तो उनकी तर्ज पर मैंने अपना मैंने अपना नाम रखा अनवर सुहैल ‘अनवर’। मैंने इस नाम की एक सील भी बनवाई। मैं अब संस्था की परम्परानुसार कविता और ग़ज़लें कहनी शुरू कर दी। कविताएं और ग़ज़लें ऐसी कि हर लाईन पर लोग ‘वाह-वाह’ कहें। मैं तब तुकों की खोज में रहा करता था। एक बार मैंने ‘हो गया है’ की तुक को पकड़ कर ग़ज़ल लिखी और उसके लिए मैंने ‘खो गया है’ ‘सो गया है’ ‘बो गया है’ ‘धो गया है’ आदि तुकों पर काम करते हुए ग़ज़ल बनाई थी जिसपर संस्था की गोष्ठी में बहुत दाद मिली थी। मेरे लिए तुक तलाशना और गीत-कविता गढना एक आसान काम बन गया। मैंने कई गीत लिखे जिनमें एक गीत मैं गोष्ठियों में सस्वर पढ़ा करता था-‘‘घूम आई अंखियां नगर घर देस आया न कहीं से प्यार का संदेस’। मंचीय कविता मंच में तो खूब दाद दिलवा देती थीं लेकिन जिन्हें सम्पादक खेद सहित वापस कर देते थे। सम्बोधन संस्था में एक नई बात ये थी कि वहां पहल, सम्बोधन जैसी लघुपत्रिकाएं आया करती थीं।
मैंने पहले पहल ‘पहल’ वीरेंद्र श्रीवास्तव के घर देखी थी। मुझे उसकी कविता और कहानियां बहुत पसंद आई थीं। अब मेरा मन भी ऐसी ही कविताएं लिखने को करने लगा। नगर में बैंक है, स्कूल है, कॉलेज है सो इनमें स्थानान्तरित होकर नए लोग भी आते। जो साहित्यिक मिजाज़ के होते उन्हें सम्बोधन संस्था से जोड़ लिया जाता था। इसी तारतम्य में कई ऐसे कवि भी देखने सुनने में आए जिनकी कविताएं सिर के उपर से निकल जाया करतीं लेकिन जिन्हें सुनकर लगता कि इनमें वह बात है जो कि गीत-ग़ज़लों में हो नहीं सकती। जीतेंद्र सिंह सोढ़ी, विजय गुप्त, अनिरूद्ध नीरव, माताचरण मिश्र, एम एल कुरील की कविताएं मन को बेचैन कर दिया करती थीं। संबोधन से एक लघुपत्रिका ‘शुरूआत’ निकला करती थी। वह एक साइक्लोस्टाईल पत्रिका थी। उसमें मेरी कविता और लघुकथा प्रकाशित हुई। धीरे-धीरे मैं अपने को स्थापित लेखक समझने लगा। बेरोजगारी के दिनों में मैंने सम्बोधन संस्था द्वारा संचालित वाचनालय और पुस्तकालय का कार्यभार सम्भाला। केयर-टेकर के अभाव में वह पुस्तकालय अक्सर बंद रहता और सम्बोधन की गोष्ठियों, सभाओं के काम आता था। वीरेंद्र श्रीवास्तव ने सहर्ष मेरी बात मानकर पुस्तकालय का जिम्मा मुझे सौंप दिया। मैं और मेरा मित्र राजीव सोनी उस पुस्तकालय को नियमित खोलने लगे। शाम को छः से नौ बजे तक हम पुस्तकालय खोलकर बैठा करते। वहां की सारी किताबें हमने चाट डालीं। तब धर्मयुग, सारिका, साप्ताहिक हिन्दुस्तान, दिनमान निकला करती थीं। हमने पुराने अंक पलट डाले। राजीव सोनी की
इस बीच शादी हो गई। वह अमृता प्रीतम की लेखनी का मुरीद था। इस चक्कर में हमने अमृता प्रीतम का समग्र साहित्य खोज-खोज कर पढ़ डाला। इमरोज़
और अमृता के सम्बंध हमें एक रूमानी दुनिया की सैर कराया करते। मैं तो इतना ज्यादा उनके जीवन से प्रभावित हुआ कि अपने एक भांजे का नाम ही रख दिया ‘इमरोज़’। मुझसे किसी मित्र ने अपनी बिटिया के लिए नाम पूछा तो तत्काल मेरे मुंह से निकलता ‘अमृता’। अमृता प्रीतम के अलावा मुझे निर्मल वर्मा, रमेश बक्षी, शैलेष मटियानी, मण्टो, इस्मत चुग़ताई, दास्तोयेव्स्की, गोर्की, फैज़, सामरसेट माम, चेखव, उग्र, मोहन राकेश, अज्ञेय, रेणु और मुक्तिबोध की लेखनी ने अत्यधिक प्रभावित किया। जाने क्यों टॉलस्टाय की अन्ना-केरेनिना के आठ भाग खरीद लेने के बावजूद मैं उसे पढ़ नहीं पाया। बेस्ट-सेलर होने के बावजूद मैंने धर्मवीर भारती की ‘गुनाहों का देवता’ पसंद नहीं की। जबकि राजेंद्र यादव की ‘सारा आकाश’ ने ज़रूर उद्वेलित किया था। ठीक इसी तरह मुंशी प्रेमचंद की गबन और मानसरोवर की कहानियों के अलावा अन्य कोई उपन्यास पूरा पढ़ नहीं पाया। हां, अमृतलाल नागर की लेखकीय प्रतिभा का ज़रूर मैं मुरीद रहा। पात्रानुकूल भाषा का सृजन करने में उन्हें महारत थी। मुझे यथार्थ की ज़मीन से उपजे पात्र और उनके मनोविज्ञान पर आधारित कथानक प्रभावित करते हैं।
प्रस्तुतकर्ता Aarsi Chauhan पर 8:20 am
लेबल: अनवर सुहैल
गढ़वाली हास्य - व्यंग कविता - कुछ नी कन्नी सरकार
जमुना दास पाठक की गढ़वाली हास्य - व्यंग कविता कुछ नी कन्नी सरकार जैं कड़ैपर पैली छंछेड़ु बंणदू थौ -2 ...
पंखुरी सिन्हा की कविताएं
पंखुरी सिन्हा ( जन्म -18 जून 1975 ) जीवन की किसी ...
कैलाश गौतम की एक भोजपुरी कविता
पुण्यतिथि ०९ दिसम्बर पर मैं अपने प्रिय कवि की एक भोजपुरी कविता पोस्ट कर रहा हूं। आप सुधीजनों के विचारों की हमें प्रतीक्षा रहेगी...
मेला ------रिया पाटनी
मेला ------रिया पाटनी मेला है भाई मेला है जगह-जगह पर ठेला है बच्चे-बूढ़े सभी भरे हैं, ये तो सबका मेला है। क...
पूनम शुक्ला की कविताएं
पूनम शुक्ला 26 जून 1972 को ...
जीवनधर्मी कवि केशव तिवारी की कविताएं
जीवनधर्मी कवि केशव तिवारी की कविताएं केशव तिवारी एक ऐसे कवि हैं जिनके रोम - रोम में लोक बसा हुआ ह...
महेश चंद्र पुनेठा की कविताएं
संक्षिप्त परिचय कवि मूलतः पहाड़ से आता है और पहाड़ अपने आप में प्राकृतिक सुषमा और अपने सौंदर्य के लिए जाना जाता है। किंतु उस प्रकृति क...
आरसी चौहान की कविताएं-
आरसी चौहान 1.दस्ताने यहां बर्फीले रेगिस्तान में कि...
पूनम शुक्ला की कहानी - मेमोरेबल मोमेन्ट्स
पूनम शुक्ला मेमोरेबल म...
भरत प्रसाद की दो कविताएं-
परिचय- 01 अगस्त 1971 को उत्तर प्रदेश के संत कबीर नगर जनपद में हरपुर नामक गांव में जन्में भरत प्रसाद ने समस्त शैक्षिक डि...
अंगद कुमार सिंह (2)
अंजनी श्रीवास्तव (2)
अदनान कफ़ील ‘दरवेश’ (1)
अनवर सुहैल (9)
अमन उनियाल (1)
अमरपाल सिंह आयुष्कर (12)
अरुण आशीष (1)
अरुण कुमार सिंह गौरव (1)
अशोक बाबू माहौर (6)
आयुष चन्द (1)
आयुषी उनियाल (1)
आरसी चौहान (13)
आशीष बिहानी (1)
उत्तम कांबळे (1)
उमा शंकर मिश्र (5)
उमेश चन्द्र पन्त (5)
कपिल पांडेय (1)
कपिलेश भोज (1)
कल्पना बसेड़ा (1)
कृष्ण कुमार (1)
केशव तिवारी (1)
कैलाश गौतम (2)
कैलाश झा किंकर (2)
खेमकरण सोमन (4)
गोवर्धन यादव (5)
गौरव सजवाण (1)
चक्रधर शुक्ल (1)
चिन्तामणि जोशी (2)
जगमोहन सिंह जयाड़ा ‘जिज्ञासू’ (1)
जब्बार हुसैन (1)
जमुना दास पाठक (1)
जयकृष्ण राय तुषार (3)
ज्ञान प्रकाश चौबे (1)
ठाकुर दास 'सिद्ध' (2)
डा0 राजेन्द्र प्रसाद यादव (1)
डॉ उमेश चमोला (1)
डॉ शैलेष गुप्त वीर (6)
डॉ. राकेश जोशी (1)
डॉ. शैलेष गुप्त 'वीर' (1)
डॉ.सुनील जाधव (3)
डॉ0 अर्चना रानी वालिया (1)
डॉ0 सुरेन्द्र दत्त सेमल्टी (1)
दिनेश चन्द्र भट्ट ‘गिरीश’ (2)
दीपक सिंह सामंत (1)
दीपा विष्ट (1)
धर्मेश कठेरिया (1)
ध्रुव हर्ष (1)
नरेंद्र सैनी (1)
नित्यानंद गायेन (6)
निर्मल सिंह 'नीर' (1)
नीलम बिष्ट (1)
पंखुरी सिन्हा (2)
पद्मनाभ गौतम (8)
पीयूष कुमार द्विवेदी 'पूतू' (2)
पूजा शर्मा (1)
पूनम शुक्ला (3)
पूर्णिमा जायसवाल (1)
प्रदीप कुमार मालवा (1)
प्रदीप लाल आर्य (1)
प्रवीण कुमार श्रीवास्तव (1)
प्रवीण त्रिवेदी (1)
प्रेम नंदन (11)
फ़ज़ल इमाम मल्लिक (1)
बिजेन्द्र सिंह (2)
भरत प्रसाद (2)
मदन मोहन 'समर' (1)
मनवीर सिंह नेगी (1)
मनोहर चमोली ‘मनु’ (1)
ममता सैनवाल (2)
महेश चंद्र पुनेठा (2)
माधव महेश (1)
मिथिलेश कुमार राय (1)
मुकेश कुमार ऋषि वर्मा (1)
रणीराम गढ़वाली (1)
राजीव कुमार त्रिगर्ती (2)
रामजी तिवारी (2)
रामप्रसाद राजभर (1)
राहुल देव (3)
रिया पाटनी (1)
रेखा चमोली (1)
लकी निमेष (1)
विक्रम सिंह (10)
विजय सिंह (1)
विनीता कोटिया (1)
विनीता जोशी (1)
विनोद सागर (1)
विश्वनाथ भारती (1)
विश्वम्भर पाण्डेय 'व्यग्र' (2)
शहादत खान (1)
शिरोमणि महतो (7)
शिवेंद्र (1)
शैलेय (1)
संतोष कुमार चतुर्वेदी (1)
सतीश कुमार सिंह (2)
सन्तोष कुमार तिवारी (1)
साहिल नाथ (1)
सुमित वाजपेयी ' मध्यान्दिन ' (1)
सुरेश सिंह (1)
सुशांत सुप्रिय (6)
सूरज प्रकाश (1)
सूरज भट्ट (1)
सैनी चौहान (1)
सोनल भट्ट (1)
सौरभ राय (2)
स्वर्णलता ठन्ना (2)
हयात सिंह (1)
हरीश चन्द्र पाण्डे (3)
www.puravai.blogspot.com
लेखकों से अनुरोध----------------------------- पुरवाई पत्रिका में प्रकाशनार्थ आपकी हर विधा की रचनाओं का स्वागत है। आप अपनी रचना puravaipatrika@gmail.com पर ईमेल करें।रचनाओं के लिए अप्रकाशित-अप्रसारित जैसा कोई बंधन नहीं है बल्कि प्रिंट मीडिया में पूर्व प्रकाशित श्रेष्ठ रचनाओं का पुरवाई ब्लाग में स्वागत है। पुरवाई पत्रिका के वार्षिक प्रिंट संस्करण में अप्रकाशित-अप्रसारित रचनाओं को ही वरीयता दी जाएगी।पुरवाई का प्रकाशन अवैतनिक,अव्यावसायिक,सर्वजन हिताय किया जा रहा है। अत: किसी भी प्रकार का मानदेय इत्यादि प्रदान करना संभव नहीं होगा। ----------------------------------सम्पादक
केदारनाथ सिंह का जाना - * केदारनाथ सिंह का जाना * *‘जब कोई कवि मरता है* *पृथ्वी पर* *सबसे पहले छलकती है* *ईश्वर की आँख.**’* (एक अरबी कविता...
चकिया के केदार ---- - *‘**चकिया के केदार’* *“**ऐसा लगता है कि यहाँ मास्को में खाना पकाने के लिए आग नहीं जलाई ...
विस्थापन का दर्द आज भी सालता है : साक्षात्कार - बाएं से श्री रामदेव धुरंधर जी दाएं गोवर्धन यादव मारीशस के प्रख्यात साहित्यकार श्री रामदेव धुरंधर जी को श्रीलाल शुक्ल स्मृति इफ़को साहि...
लल द्यद : अतिरेक के परे एक परिचय - लल द्यद कश्मीरी इतिहास में एक बेहद महत्त्वपूर्ण शैव योगिनी हैं. उन्हें जाने बिना कश्मीर में इस्लाम के आगमन की कोई सम्यक समझ नहीं बन सकती. यहाँ फ़िलहाल अपनी...
देवेन्द्र आर्य की कविताएँ - देवेन्द्र आर्य *अक्सर यह होता है कि जीवन और समाज का वह तबका प्रायः ही उपेक्षित रह जाता है, जिसकी इस जीवन और समाज को बनाने में अहम भूमिका होती है. रचनाकार ...
मेरी संवेदना
मैं तुम्हारे चेहरे की हंसी बुन रहा हूँ - *1.* सुनो, नदी में जल रहे या न रहे, मेरी आँखों में बाकी रहेगा गीलापन जब चाहो तुम देख लेना अपना चेहरा मेरी आँखों में | *2.* मैं, तब भी तुम्हारे साथ था...
आरसी
आरसी चौहान - आरसी चौहान
नए साल की आहट और व्यंग्य का कल - *(ज्ञान चतुर्वेदी से राहुल देव की फोन वार्ता)* *31 दिसंबर 2017* *08.05** PM* “हेलो” “हेलो” “हाँ भई राहुल कैसे हो ?” “नमस्ते सर !” “नमस्ते...नमस्ते ! क्या ...
साहित्य, कला का विकास नेहरु युग की देन: नामवर सिंह - प्रो. नामवर सिंह से इंटरव्यू लेते हुए डाॅ. गणेश शंकर श्रीवास्तव प्रो. नामवर सिं...
उत्तम वाग्गेयकार कुमार गंधर्व : रवि जोशी - “ *पंडित शाङ्ग॔देव द्वारा वर्णित उत्तम वाग्गेयकार के रूप में* * पंडित कुमार गन्धर्व...
सोशल‌ मीडिया के आत्मसजग समय में ‌ - पिछले दिनों कथाकार ओमप्रकाश वाल्मीकि जी की आत्मकथा ‘जूठन’ को विवाद में घसीटकर पाठ्यक्रम से उसे बाहर निकलवाने का जो षड़यंत्र सामने आया। उसकी तीखी प्रतिक्रि...
काव्‍यम्
इन दिनों अच्छी कविताओं की झड़ी है - *कथन – अंक 71, संपादक - संज्ञा उपाध्‍याय * ‘हर अंक एक विशेषांक’ प्रस्‍तुत करने वाली हिन्‍दी की इस शीर्ष पत्रि‍का के अंक में कविता के लिए इस बार कुछ ज्यादा ‘...
Hindisamay.com हिंदी साहित्य सबके लिए
http://puravai.blogspot.in/. ऑसम इंक. थीम. Blogger द्वारा संचालित.